Държавен вестник, бр. 15, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  15
ВЪВЕДЕНИЕ
Националната статистическа програма за 2010 
година е разработена в съответствие с глава трета 
от Закона за статистиката. Програмата включва 
плана за дейността на Националния статистически 
институт (НСИ) и плановете за статистическите 
дейности на органите на статистиката.
В програмата са включени задачи и дейности 
в съответствие с хоризонталните приоритети, 
включени в Стратегията за развитие на 
Националната статистическа система (НСС) на 
Република България, 2008 – 2012 г., приета от 
Министерски съвет с протокол № 15 на 02.04.2008 г.
Развитието на методологията, производството и 
разпространението на статистическа информация  в 
НСС се осъществява в съответствие с регламентите 
на Европейската статистика. Новите и приоритетни 
изследвания и дейности са свързани с нуждите на 
потребителите и с приоритетите в Статистическата 
програма на Общността за 2010 година: 
• Подготовка и провеждане на предстоящото 
преброяване на населението и жилищния фонд през 
2011 година. Разработването на методологията и 
провеждането на преброяването на населението 
и жилищния фонд ще се извърши в съответствие 
с Регламент (ЕО) № 763/2008 на Европейския 
парламент и на Съвета с цел осигуряване на 
необходимата  сравнимост, навременност и качество 
на получаваната информация за всички страни от 
Европейския съюз.
• Осигуряване на максимално съответствие с 
разработвания проект за регламент на статистиката 
на населението в ЕС. Планирани са и предприети 
дейности по осигуряването на необходимата 
и сравнима статистическа информация в 
съответствие с Регламент (ЕО) № 862/2007 на 
Европейския парламент и на Съвета за миграцията 
и международната закрила.
• Включване на допълнителен модул 
„Съвместяване на работа със семеен живот“ към 
Наблюдението на работната сила и подготовка по 
внедряването на ревизираната класификация на 
професиите и длъжностите 2010 в изследването 
на работната сила и на структурата на заплатите.
• Методологическа и организационна работа 
по внедряването на Регламент (ЕО) № 452/2008 
на Европейския парламент и на Съвета  относно 
производството и развитието на статистика в 
областта на образованието и обучението през 
целия живот.
• Хармонизиране на методологията в областта 
на нефинансовите данни за системата на 
здравеопазването, разпространението на данните 
по системата на здравни сметки съгласно Регламент 
№ 1338/2008 на Европейския парламент и на Съвета 
за статистика на общественото здравеопазване и 
безопасност на работа в Общността.
• Допълване  на изследването на доходите 
и условията на живот с нов модул „Споделяне 
на ресурсите в домакинството“ в съответствие с 
Регламент (ЕО) № 646/2009 на Комисията.    
•  Участие в дейностите в рамките на ЕСС 
по разработване и усъвършенстване на системата 
от индикатори за измерване на престъпността, 
наказателното правосъдие и виктимизацията, 
съвместно с компетентните ведомства. 
• Подобряване навременността и обхвата на 
експресните оценки на  БВП, внедряване на NACE 
Rev. 2 в националните сметки.
• Участие в проект „Детайлни цени на продукти 
за мониторинг на пазара по продукти и по сектори”. 
• Развитие на методологията и повишаване на 
качеството на краткосрочните бизнес изследвания, 
които  осигуряват важни показатели за анализа 
на текущото икономическо развитие и позволяват 
разработване на бърза оценка на икономическия 
климат в страната.
• Внедряване на ново изследване за получаване 
на информация за основни финансови показатели 
на нефинансовите предприятия.
•  Подобряване качеството на данните за 
производството и продажбите на промишлени 
продукти  чрез внедряване на нова технология за 
обработка  и усъвършенстване на статистическия 
инструментариум. 
• Разработване на методология и методика 
за изчисляване на изменението на разходите за 
сградно строителство.
• Провеждане на нови изследвания съгласно 
Регламент (ЕО) № 1099/2008 на Европейския 
парламент и на Съвета относно статистика за 
енергийния сектор и пилотно наблюдение на 
потреблението на енергия в домакинствата.
• Провеждане на изследвания за използване на 
ИКТ от домакинствата, е-търговия в предприятията 
и разходи и инвестиции в ИКТ.
• Провеждане на преброяване на земеделските 
стопанства в  Република България в съответствие 
с Регламент (EO) № 1166/2008 на Европейския 
парламент и на Съвета относно изследванията 
на структурата на земеделските стопанства и 
изследването на земеделските производствени 
методи. 
В областта на информационните и 
комуникационните технологии приоритетните 
направления са дефинирани в документа 
„Реконструиране на Производствената система 
на Европейската статистика: визия за следващата 
декада“ (Commission Communication „Re-engineering 
the Production System of European Statistics: a vision 
for the next decade“ (COM 404/2009). Предвиждат 
се нови форми на комуникация с потребителите, 
като web 2.0, както и други разработки в областта 
на ИТ, предназначени за дълбоки промени в 
комуникационните канали. 
Резултатите от статистическите изследвания, 
включени в Националната статистическа програма, 
са достъпни за всички. Сроковете, формата и видът, 
в които се предоставят резултатите, са съобразени 
с изискванията на Евростат.
Във връзка с оптимизирането на разходите и 
намаляване натоварването на респондентите са 
направени промени в периодичността на някои 
изследвания, организацията и сроковете за събиране 
на данни.
Съгласно Закона за статистиката, чл. 16 ал. 1, 
средствата, необходими за изпълнението на Наци­
оналната статистическа програма, се осигуряват 
целево от държавния бюджет, както и от без­
възмездни целеви средства от Евростат и други 
органи и организации и се посочват отделно от 
средствата за издръжка на Националния статисти­
чески институт.  Със Закона за държавния бюджет 
на Република България за 2010 г., публикуван в 
„Държавен вестник“, бр. 99 от 2009 г., са определе­
ни 21 614 200 лв. разходи по бюджета на НСИ за 
2010 г. (вкл. и за преброяването на населението).
Плановете за статистическите дейности на 
органите на статистиката през 2010 г. се финансират 
от бюджетите на съответните институции.